Oficialusis leidinys L 322 , 06/12/2001 p. 0001 - 0005



EEE jungtinio komiteto sprendimas Nr. 101/2001 2001 m. rugsėjo 28 d. iš dalies keičiantis EEE susitarimo I priedą (Veterinarijos ir fitosanitarijos klausimai) EEE JUNGTINIS KOMITETAS, atsižvelgdamas į Europos ekonominės erdvės susitarimą, patikslintą Protokolu, patikslinančiu Europos ekonominės erdvės susitarimą, toliau — Susitarimas, ypač į jo 98 straipsnį, kadangi: (1) Susitarimo I priedas buvo iš dalies pakeistas 2001 m. gegužės 18 d. EEE jungtinio komiteto sprendimu Nr. 54/2001 [1]. (2) Pagal Susitarimo I priedo I skyriaus įvadinę dalį pasienio tikrinimo postuose ir aktams, susijusiems su importu iš trečiųjų šalių, taikomos naujos procedūros. (3) Šios naujos procedūros reiškia, kad Islandijoje ir Norvegijoje sudaromas naujas pasienio tikrinimo postų sąrašas, kuris pateikiamas Susitarimo I priedo I skyriaus 1.2 dalies 39 punkte. (4) Šis sprendimas netaikomas Lichtenšteinui, NUSPRENDĖ: 1 straipsnis Susitarimo I priedo I skyriaus įvadinės dalies 3 pastraipa iš dalies pakeičiama taip: 1. c ir d dalys išbraukiamos. 2. e dalis tampa c dalimi. 3. Naujoje c dalyje žodžiai "a), b) ir d) pakeičiami žodžiais a) ir b)". 2 straipsnis Susitarimo I priedo I skyriaus įvadinės dalies 4 b pastraipos tekstas pakeičiamas taip: "Tikrinimas pasienio tikrinimo postuose 1) Patikrinimai pasienio kontrolės postuose vykdomi glaudžiai bendradarbiaujant EB Komisijai ir ELPA priežiūros institucijai. 2) ELPA priežiūros institucija turi teisę dalyvauti Komisijos tarnybų tikrinimo vizituose į EB valstybes nares ryšium su sprendimais, nurodytais 5b dalies pirmoje įtraukoje. 3) EB Komisija ir ELPA priežiūros institucija organizuoja bendrus tikrinimo vizitus, siekdamos parengti bendrą rekomendaciją dėl sprendimų, nurodytų 5b dalies antroje įtraukoje. Bet kuris su šiais dalykais susijęs klausimas gali būti perduotas EEE jungtiniam komitetui." 3 straipsnis Susitarimo I priedo I skyriaus įvadinės dalyje po 4 pastraipos įterpiama ši pastraipa: "5. Pasienio tikrinimo postų sąrašas a) Pasienio tikrinimo postų sąrašas pateikiamas I priedo I skyriaus 1.2 dalies 39 punkte. b) Dėl sąrašo pakeitimų: - ELPA valstybės taiko Bendrijos sprendimus, kuriais nustatomas EB valstybių narių pasienio tikrinimo postų sąrašas; - EB valstybės narės taiko ELPA priežiūros institucijos sprendimus, kuriais nustatomas ELPA valstybių pasienio tikrinimo postų sąrašas; Išplečiant šį sąrašą, taikomas 4B pastraipos trečias papunktis. c) Jei kiltų kokių sunkumų taikant b dalyje nurodytą procedūrą, klausimas bus perduotas EEE jungtiniam komitetui." 4 straipsnis Susitarimo I priedo I skyriaus įvadinės dalies 3 pastraipa iš dalies pakeičiama taip. 5 straipsnis Susitarimo I priedo I skyriaus įvadinės dalies 4 b pastraipos tekstas pakeičiamas taip: "7. Importas iš trečiųjų šalių — taikymo tekstai ir įstaigų sąrašai a) ELPA valstybės vienu metu su EB valstybėmis narėmis imasi priemonių, atitinkančių tas, kurių ėmėsi pastarosios, vadovaudamosi atitinkamais Bendrijos teisės aktais, susijusiais su taikymo tekstais ir įmonių sąrašais dėl importo iš trečiųjų šalių. b) Jei kiltų kokių sunkumų, susijusių su Bendrijos akto taikymu, suinteresuota ELPA valstybė apie tai nedelsdama praneša EEE jungtiniam komitetui. c) Šis punktas taikomas Islandijai tose srityse, kuriose taikomi konkretūs 2 punkte nurodyti aktai. d) EEE jungtinis komitetas gali atsižvelgti į Bendrijos sprendimus. e) a dalyje numatytas įsipareigojimas taikomas visiems tuo metu galiojantiems atitinkamiems aktams, nesvarbu kada jie priimti." 6 straipsnis Susitarimo I priedo I skyriaus įvadinės dalyje po naujos 7 pastraipos įterpiamas ši pastraipa: "8. Importas iš trečiųjų šalių — apsaugos priemonės a) ELPA valstybės vienu metu su EB valstybėmis narėmis imasi priemonių, atitinkančių tas, kurių ėmėsi pastarosios, vadovaudamosi atitinkamais Bendrijos teisės aktais, susijusiais su apsaugos priemonėmis dėl importo iš trečiųjų šalių. b) Jei kiltų kokių sunkumų, susijusių su Bendrijos akto taikymu, suinteresuota ELPA valstybė apie tai nedelsdama praneša EEE jungtiniam komitetui. c) Šios pastraipos taikymas neapriboja galimybės ELPA valstybei imtis vienašališkų apsaugos priemonių, kol bus priimti a dalyje nurodyti sprendimai. d) Šis punktas taikomas Islandijai tose srityse, kuriose taikomi konkretūs 2 punkte nurodyti aktai. e) EEE jungtinis komitetas gali atsižvelgti į Bendrijos sprendimus." 7 straipsnis Susitarimo I priedo I skyriaus įvadinės dalies dabartinės 7, 8, 9 ir 10 pastraipos tampa atitinkamai 9, 10, 11 ir 12 pastraipomis. 8 straipsnis Susitarimo I priedo I skyriaus 1.1. dalies 4 punkte (Tarybos direktyva 97/78/EB) a adaptacijos žodžiai "įvadinės dalies 3 pastraipa" pakeičiami žodžiais "įvadinės dalies 8 pastraipa". 9 straipsnis Susitarimo I priedo I skyriaus 1.1. dalies 5 punkte (Tarybos direktyva 91/496/EB) a adaptacijos žodžiai "įvadinės dalies 3 pastraipa" pakeičiami žodžiais "įvadinės dalies 8 pastraipa". 10 straipsnis Susitarimo I priedo I skyriaus 1.2. dalies 39 punkto adaptacijos tekstas (Komisijos sprendimas 97/778/EB) pakeičiamas šio sprendimo priedu. 11 straipsnis Susitarimo I priedo I skyriaus 8.2 ir 8.3. dalys išbraukiamos. 12 straipsnis Šis sprendimas įsigalioja 2001 m. rugsėjo 29 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį [2]. 13 straipsnis Šis sprendimas skelbiamas Europos Bendrijų oficialiojo leidinio EEE dalyje ir EEE priede. Priimta Briuselyje, 2001 m. rugsėjo 28 d. EEE jungtinio komiteto vardu Pirmininkas E. Bull [1] OL L 165, 2001 6 21, p. 58. [2] Konstituciniai reikalavimai nenurodyti. -------------------------------------------------- PRIEDAS EEE JUNGTINIO KOMITETO SPRENDIMO Nr. 101/2001 Priede įterpiama: "Pasienio tikrinimo postų sąrašas Šalis: Islandija 1 | 2 | 3 | 4 | 5 | Akureyri | 1700499 | P | HC(1,3), NHC(20) | | Eskifjörður | 1700599 | P | HC-T(1,3), HC-NT(1,3) | | Hafnarfjörður | 1700299 | P | HC-T(1,3), HC-NT(1,3) | | Ísafjörður | 1700399 | P | HC-T(1,3), HC-NT(1,3) | | Keflavík Airport | 1700799 | A | HC-T(1,2,3), HC-NT(1,2,3) | O(19) | Reikjavikas | 1700199 | P | HC(1,3), NHC(20) | | Šalis: Norvegija "1 = "Pavadinimas "2 = "Animo" kodas "3 "A = "Oro uostas "F = "Geležinkelis "P = "Uostas "R = "Kelias "4 "HC = "Visi produktai skirti žmonėms vartoti "NHC = "Kiti produktai: "-NT = "Reikalavimų dėl temperatūros nėra "-T = "Sušaldyti/atšaldyti produktai "5 "U = "Kanopiniai: galvijai, kiaulės, avys, ožkos, laukiniai ir naminiai neporakanopiai "E = "Registruoti arkliniai kaip apibrėžta Tarybos direktyvoje 90/426/EEB "O = "Kiti gyvūnai "4-5 = "Pastabos "1) = "Tikrinimas atsižvelgiant į Komisijos sprendimo 93/352/EEB reikalavimus įgyvendinant Tarybos direktyvos 90/675/EEB 18 straipsnio 4 dalį "2) = "Tik supakuoti produktai "3) = "Tik žuvininkystės produktai "4) = "Tik gyvūniniai baltymai "5) = "Tik kailiai ir odos (vilna) "6) = "Tik šiaudai ir šienas "7) = "Tik žuvininkystės produktai iš Islandijos ir Norvegijos "8) = "Tik sperma ir embrionai "9) = "Tik vilna "10) = "Islandijos žemaūgiai arkliai (tik nuo balandžio iki spalio) "11) = "Tik kiaulės iš Kipro "12) = "Tik iš Maltos "13) = "Tik arkliniai "14) = "Tik tropinės žuvys "15) = "Tik katės, šunys, graužikai, kiškiniai, gyvos žuvys, ropliai ir kiti nei ratitae genties paukščiai "16) = "Tik zoologiniai gyvūnai "17) = "Tik birūs pašarai "18) = "Tik iš Vengrijos "19) = "Akvakultūros gyvūnai "20) = "Tik žuvų miltai 1 | 2 | 3 | 4 | 5 | Borg | 1501499 | P | HC, NHC | E(10) | Båtsfjord | 1501199 | P | HC-T(1,3) | | Hammerfest | 1501099 | P | HC-T(1,3) | | Honningsvåg | 1501799 | P | HC-T(1,3) | | Kristiansund | 1500299 | P | HC-T(1,3) | | Oslo | 1500199 | P | HC, NHC | | Oslo | 1501399 | A | HC, NHC | U,E,O | Skjervøy | 1502099 | P | HC-T(1,3) | | Sortland | 1501699 | P | HC-T(1,3), HC-NT(1,3) | | Stavanger | 1500399 | P | HC-T(1,3), HC-NT(1,3), NHC(20) | | Storskog | 1501299 | R | HC-T, HC-NT, NHC | U,E,O | | 1501299 | P | HC-T(1,3) | | Tromsø | 1500999 | P | HC-T(1,3) | | Trondheim | 1500799 | P | HC(1,3) | | Vadsø | 1501599 | P | HC-T(1,3) | | Ålesund | 1500699 | P | HC-T(1,3)" | | --------------------------------------------------